Cloenda de la primera fase del Taller d'Ocupació Sendes Urbanes
14 juliol 2016

## Cloenda de la primera fase del Taller d'Ocupació Sendes Urbanes14 juliol 2016Última actualització: 14 juliol 2025

![](../gestion/img/conclusiondelaprimerafase.jpg)  
  

**Després de 9 mesos de treball, s'ha realitzat una formació teòrica i pràctica mitjançant 3 tallers: Jardineria, Manteniment d'entorns urbans i Promoció turística local i informació al visitant**

Aquest matí s'ha celebrat la jornada de cloenda del Taller d'Ocupació Sendes Urbanes de Gandia, promogut pel departament de Polítiques Econòmiques i Innovació de l'Ajuntament de Gandia i cofinançat pel Servef i el Fons Social Europeu. L'objectiu del projecte durant els darrers 9 mesos ha estat la formació i ocupació de persones majors de 25 anys per a la seua futura integració laboral. Ha constat de tres especialitats formatives que han combinat mòduls de preparació teòrica i actuacions professionals: "Instal•lació i manteniment en entorns urbans", "Promoció turística local i informació al visitant" i "Infraestructura de jardins i zones verdes".

Ha presentat l'acte Ana Fernández, directora del Taller, i s'han pogut veure imatges tant del desenvolupament del taller com un Clip per a la Sostenibilitat protagonitzat pels alumnes que han treballat al projecte, que han rebut els diplomes acreditatius de la seua participació. El regidor de Gestió Responsable del Territori, Xavi Ródenas ha destacat “_la importància d'aquest projecte, concebut fa molts anys, a l'hora de posar el relació l'entorn urbà amb el seu territori periurbà immediat: les 9 sendes projectades serveixen per a connectar el nucli urbà amb l'Anella Verda de Gandia_”. Rosa López, subdirectora general de formació de la Generalitat Valenciana, ha insistit en la importància de la formació dels participants.

Per la seua banda, la regidora de Polítiques Econòmiques i Innovació, Alícia Izquierdo, ha recordat “_l'ambició general del projecte, del qual s'ha executat només una part, i per tant ha reivindicat la possibilitat de continuar executant la resta de fases en futurs tallers de formació_”.

L'agraïment vers la implicació de l’alumnat i professors del taller ha estat unànime, ha estat una de les claus de l'èxit del taller; “_ara poden buscar un lloc en el mercat de treball i també continuar la seua formació en competències professionals en els espais de l'Urbalab_”, on s'ha realitzat l'acte de cloenda de hui.

[Twittear](https://twitter.com/share)